Nafarroako Parlamentuko Mahaiak, 2021eko martxoaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, “España Puede” planari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko martxoaren 8an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

“España Puede” planaren prestaketan Nafarroako Gobernuak egindako gastuari dagokionez, honako hau jakin nahi dut:

– Zein izan zen Nafarroaren parte-hartzea eta zer gastu hartu zuen bere gain planaren aurkezpenari begira?

Iruñean, 2021eko martxoaren 2an

Foru parlamentaria: Maiorga Ramírez Erro